CELEX: 32005D0673
Language: lv
Date: 2005-09-20 00:00:00
Title: 2005/673/EK: Padomes Lēmums (2005. gada 20. septembris), ar ko groza II pielikumu Eiropas Parlamenta un Padomes Direktīvai 2000/53/EK par nolietotiem transportlīdzekļiem   (Dokuments attiecas uz EEZ)

30.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 254/69
            
         
      PADOMES LĒMUMS
   
   (2005. gada 20. septembris),
   ar ko groza II pielikumu Eiropas Parlamenta un Padomes Direktīvai 2000/53/EK par nolietotiem transportlīdzekļiem
   (Dokuments attiecas uz EEZ)
   (2005/673/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes Direktīvu 2000/53/EK (2000. gada 18. septembris) par nolietotiem transportlīdzekļiem (1), un jo īpaši tās 4. panta 2. punkta b) apakšpunktu,
   tā kā:
   
               (1)
            
            
               Saskaņā ar Direktīvu 2000/53/EK Komisijai ir jāizvērtē svina, dzīvsudraba, kadmija un sešvērtīgā hroma lietošana, kas aizliegta ar minētās direktīvas 4. panta 2. punkta a) apakšpunktu.
            
         
               (2)
            
            
               Pēc nepieciešamās tehniskās un zinātniskās novērtēšanas Komisija ir nonākusi pie vairākiem secinājumiem.
            
         
               (3)
            
            
               Dažus aizlieguma atbrīvojumus nevajadzētu pagarināt, jo attiecīgajos lietojumos šobrīd var izvairīties no svina, dzīvsudraba, kadmija un sešvērtīgā hroma izmantošanas.
            
         
               (4)
            
            
               Uz dažiem svinu, dzīvsudrabu, kadmiju un sešvērtīgo hromu saturošiem materiāliem vai detaļām būtu jāattiecina vai jāturpina attiecināt atbrīvojums no 4. panta 2. punkta a) apakšpunktā noteiktā aizlieguma, jo no attiecīgo vielu izmantošanas šajos materiālos un detaļās vēl nevar izvairīties. Dažos gadījumos ir lietderīgi pārskatīt šo atbrīvojumu piemērošanas beigu termiņu, lai izvērtētu, vai nevar izvairīties no aizliegto vielu izmantošanas nākotnē.
            
         
               (5)
            
            
               Attiecībā uz mehāniskai apstrādei paredzēto alumīniju ar svina koncentrāciju līdz 1,5 svara procentiem, kas aprakstīts pielikuma 2. punkta a) apakšpunktā, Komisija līdz 2007. gada 1. jūlijam izvērtēs, vai atbrīvojuma piemērošanas beigu termiņš būs jāpārskata sakarā ar svina aizvietotāju pieejamību.
            
         
               (6)
            
            
               Attiecībā uz svinu saturošiem gultņu ieliktņiem un buksēm, kas aprakstītas pielikuma 4. punktā, Komisija līdz 2007. gada 1. jūlijam izvērtēs, vai atbrīvojuma piemērošanas beigu termiņš būs jāpārskata, lai nodrošinātu bezsvina tehnoloģiju lietošanu jebkuriem dzinējiem un transmisijām, nekaitējot to pareizai darbībai.
            
         
               (7)
            
            
               Attiecībā uz sešvērtīgā hroma lietošanu šasijās lietojamo skrūvju un uzgriežņu agregātu pretkorozijas pārklājumos, kas aprakstīti pielikuma 13. punkta b) apakšpunktā, Komisija līdz 2007. gada 1. jūlijam izvērtēs, vai atbrīvojuma piemērošanas beigu termiņš būs jāpārskata, lai nodrošinātos pret gadījumiem, kad transportlīdzekļa darbmūžā to būtiskas mehāniskās daļas varētu nejauši atdalīties.
            
         
               (8)
            
            
               Attiecībā uz kadmija lietošanu elektrisko transportlīdzekļu akumulatoros, kas aprakstīta pielikuma 17. punktā, Komisija līdz 2007. gada beigām izvērtēs, vai atbrīvojuma piemērošanas beigu termiņš būs jāpārskata, lai nodrošinātu alternatīvu akumulatoru tehnoloģiju un elektrisko transportlīdzekļu pieejamību.
            
         
               (9)
            
            
               Tāpēc būtu attiecīgi jāgroza Direktīva 2000/53/EK,
            
         IR PIEŅĒMUSI ŠO LĒMUMU.
   1. pants
   Neskarot Komisijas Lēmumu 2005/438/EK (2), Direktīvas 2000/53/EK II pielikumu aizstāj ar tekstu šā lēmuma pielikumā.
   2. pants
   Šo lēmumu piemēro no 2005. gada 1. jūlija.
   3. pants
   Šis lēmums ir adresēts dalībvalstīm.
   
      Briselē, 2005. gada 20. septembrī
      
         
            Padomes vārdā —
         
         
            priekšsēdētāja
         
         M. BECKETT
         
      
   
   
      (1)  OV L 269, 21.10.2000., 34. lpp. Direktīvā jaunākie grozījumi izdarīti ar Komisijas Lēmumu 2005/438/EK (OV L 152, 15.6.2005., 19. lpp.).
   
      (2)  OV L 152, 15.6.2005., 19. lpp.
   
      PIELIKUMS
      
         
            “II PIELIKUMS
            Materiāli un detaļas, uz ko neattiecas 4. panta 2. punkta a) apakšpunkts
            
                        Materiāli un detaļas
                     
                     
                        Atbrīvojuma darbības joma un piemērošanas termiņš
                     
                     
                        Marķējami vai citādi identificējami saskaņā ar 4. panta 2. punkta b) apakšpunkta iv) punktu
                     
                  
                        Svins kā leģētājelements
                     
                  
                        
                                    1.
                                 
                                 
                                    Mehāniskai apstrādei paredzēts tērauds un cinkots tērauds ar svina saturu līdz 0,35 svara procentiem
                                 
                              
                     
                         
                     
                     
                         
                     
                  
                        
                                    2. a)
                                 
                                 
                                    Mehāniskai apstrādei paredzēts alumīnijs ar svina saturu līdz 1,5 svara procentiem
                                 
                              
                     
                        2008. gada 1. jūlijs
                     
                     
                         
                     
                  
                        
                                    2. b)
                                 
                                 
                                    Mehāniskai apstrādei paredzēts alumīnijs ar svina koncentrāciju līdz 0,4 svara procentiem
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Vara sakausējums, kurā svina saturs ir līdz 4 svara procentiem
                                 
                              
                     
                         
                     
                     
                         
                     
                  
                        
                                    4.
                                 
                                 
                                    Gultņu ieliktņi un bukses
                                 
                              
                     
                        2008. gada 1. jūlijs
                     
                     
                         
                     
                  
                        Svins un tā savienojumi detaļās
                     
                  
                        
                                    5.
                                 
                                 
                                    Akumulatori
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibrācijas slāpētāji
                                 
                              
                     
                         
                     
                     
                        X
                     
                  
                        
                                    7. a)
                                 
                                 
                                    Vulkanizējošas vielas un stabilizatori elastomēriem šķidruma padeves un elektropārvades lietojumos ar svina saturu līdz 0,5 svara procentiem
                                 
                              
                     
                        2006. gada 1. jūlijs
                     
                     
                         
                     
                  
                        
                                    7. b)
                                 
                                 
                                    Saistvielas elastomēra un elektropārvades lietojumos ar svina saturu līdz 0,5 svara procentiem
                                 
                              
                     
                         
                     
                     
                         
                     
                  
                        
                                    8.
                                 
                                 
                                    Lodmetāls elektronisko shēmu platēs un citās elektroiekārtās
                                 
                              
                     
                         
                     
                     
                        X (1)
                        
                     
                  
                        
                                    9.
                                 
                                 
                                    Varš bremžu uzliku berzes materiālos, kuros svina saturs ir virs 0,4 svara procentiem
                                 
                              
                     
                        2007. gada 1. jūlijs
                     
                     
                        X
                     
                  
                        
                                    10.
                                 
                                 
                                    Vārstu ligzdas
                                 
                              
                     
                        Dzinēju veidi, kas izstrādāti pirms 2003. gada 1. jūlija: 2007. gada 1. jūlijs
                     
                     
                         
                     
                  
                        
                                    11.
                                 
                                 
                                    Svinu saturošas elektriskas detaļas stikla vai keramikas matricēs, izņemot stiklu spuldzēs un aizdedzes sveču glazūrā
                                 
                              
                     
                         
                     
                     
                        X (2) (detaļām, izņemot pjezo dzinējos)
                     
                  
                        
                                    12.
                                 
                                 
                                    Pirotehniskie ierosinātāji
                                 
                              
                     
                        Transportlīdzekļi, kuru tips tika apstiprināts pirms 2006. gada 1. jūlija, un šiem transportlīdzekļiem paredzēti rezerves ierosinātāji
                     
                     
                         
                     
                  
                        Sešvērtīgais hroms
                     
                  
                        
                                    13. a)
                                 
                                 
                                    Korozijizturīgi pārklājumi
                                 
                              
                     
                        2007. gada 1. jūlijs
                     
                     
                         
                     
                  
                        
                                    13. b)
                                 
                                 
                                    Korozijizturīgi pārklājumi šasijā lietojamu skrūvju un uzgriežņu agregātiem
                                 
                              
                     
                        2008. gada 1. jūlijs
                     
                     
                         
                     
                  
                        
                                    14.
                                 
                                 
                                    Absorbcijas ledusskapji autofurgonos
                                 
                              
                     
                         
                     
                     
                        X
                     
                  
                        Dzīvsudrabs
                     
                  
                        
                                    15.
                                 
                                 
                                    Gāzizlādes spuldzes un vadības paneļa displeji
                                 
                              
                     
                         
                     
                     
                        X
                     
                  
                        Kadmijs
                     
                  
                        
                                    16.
                                 
                                 
                                    Biezās plēves pastas
                                 
                              
                     
                        2006. gada 1. jūlijs
                     
                     
                         
                     
                  
                        
                                    17.
                                 
                                 
                                    Elektrisko transportlīdzekļu akumulatori
                                 
                              
                     
                        Pēc 2008. gada 31. decembra NiCd baterijas varēs laist tirgū tikai kā rezerves daļas transportlīdzekļiem, kas ir laisti tirgū pirms šā datuma
                     
                     
                        X
                     
                  
                        
                                    18.
                                 
                                 
                                    Autovadītāju palīdzības sistēmās lietoto stikla matriču optiskās detaļas
                                 
                              
                     
                        2007. gada 1. jūlijs
                     
                     
                        X
                     
                  
                        Piezīmes:
                        
                                    —
                                 
                                 
                                    Svinam, sešvērtīgajam hromam un dzīvsudrabam ir pieļaujama maksimālā koncentrācija līdz 0,1 svara procentam katrā viendabīgā materiālā; kadmijam tā ir pieļaujama līdz 0,01 svara procentam katrā viendabīgā materiālā.
                                 
                              
                                    —
                                 
                                 
                                    To transportlīdzekļu detaļu atkārtota izmantošana, kas jau bija tirgū dienā, kad izņēmuma darbība beidzās, ir atļauta bez ierobežojuma, jo uz to neattiecas 4. panta 2. punkta a) apakšpunkts.”
                                 
                              
                  
      
      
         (1)  Demontāža, ja saskaņā ar 11. ierakstu ir pārsniegts slieksnis 60 g uz transportlīdzekli. Šā punkta piemērošanai neņem vērā elektroniskās iekārtas, ko nav uzstādījis ražotājs ražošanas procesā.
      
         (2)  Demontāža, ja saskaņā ar 8. ierakstu ir pārsniegts slieksnis 60 g uz transportlīdzekli. Šā punkta piemērošanai neņem vērā elektroniskās iekārtas, ko nav uzstādījis ražotājs ražošanas procesā.
      Piezīmes:
      
                  —
               
               
                  Svinam, sešvērtīgajam hromam un dzīvsudrabam ir pieļaujama maksimālā koncentrācija līdz 0,1 svara procentam katrā viendabīgā materiālā; kadmijam tā ir pieļaujama līdz 0,01 svara procentam katrā viendabīgā materiālā.
               
            
                  —
               
               
                  To transportlīdzekļu detaļu atkārtota izmantošana, kas jau bija tirgū dienā, kad izņēmuma darbība beidzās, ir atļauta bez ierobežojuma, jo uz to neattiecas 4. panta 2. punkta a) apakšpunkts.”